CELEX: 32013D0654
Language: et
Date: 2013-11-12 00:00:00
Title: 2013/654/EL: Komisjoni rakendusotsus, 12. november 2013 , millega muudetakse otsust 2008/294/EÜ, et lisada õhusõiduki pardal osutatavate mobiilsideteenuste (MCA teenused) täiendavad juurdepääsutehnoloogiad ja sagedusalad (teatavaks tehtud numbri C(2013) 7491 all)  EMPs kohaldatav tekst

14.11.2013   
            
            
               ET
            
            
               Euroopa Liidu Teataja
            
            
               L 303/48
            
         KOMISJONI RAKENDUSOTSUS,
   12. november 2013,
   millega muudetakse otsust 2008/294/EÜ, et lisada õhusõiduki pardal osutatavate mobiilsideteenuste (MCA teenused) täiendavad juurdepääsutehnoloogiad ja sagedusalad
   (teatavaks tehtud numbri C(2013) 7491 all)
   (EMPs kohaldatav tekst)
   (2013/654/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 3,
   ning arvestades järgmist:
   
               (1)
            
            
               Komisjoni otsuse 2008/294/EÜ (2) lisas on sätestatud tehnilised tingimused ja kasutusnõuded GSM-side kasutamise lubamiseks õhusõiduki pardal.
            
         
               (2)
            
            
               Tehnilisele progressile tuginev tõhusamate sidevahendite arendamine parandaks kõikide kodanike võimalusi olla ühenduses kõikjal ja kogu aeg. Samuti toetataks seeläbi Euroopa digitaalarengu tegevuskava (3) ja strateegia „Euroopa 2020” eesmärkide täitmist.
            
         
               (3)
            
            
               Eesmärgiga olla valmis kasutama uusimat kättesaadavat tehnoloogiat ja sagedusi mobiilsideteenuste osutamiseks õhusõiduki pardal, andis komisjon 5. oktoobril 2011 Euroopa Postside- ja Telekommunikatsiooniadministratsioonide Konverentsile (CEPT) otsuse nr 676/2002/EÜ artikli 4 lõike 2 kohaselt ülesande hinnata õhusõiduki universaalsete mobiilsidesüsteemide (UMTS) ja muude võimalike pardasüsteemide tehnoloogiate, näiteks LTE või WiMax'i tehnilist ühilduvust näiteks 2 GHz ja 2,6 GHz sagedusalas raadiosideteenustega, mida eelmainitud süsteemid võivad mõjutada.
            
         
               (4)
            
            
               Antud ülesande kohaselt esitas CEPT oma aruande 8. märtsil 2013. CEPTi 48. aruandes järeldati, et asjaomaseid tehnilisi tingimusi täites oleks võimalik võtta UMTS- ja LTE-tehnoloogiad kasutusele vastavalt sagedusalal 2 100 MHz ja 1 800 MHz. Seega tuleks CEPTi 48. aruande tulemustele tuginedes muuta otsuse 2008/294/EÜ lisa, et lisada nimetatud tehnoloogiad ja lubada nende kasutamist õhusõiduki pardal.
            
         
               (5)
            
            
               Otsust tuleks kohaldada võimalikult kiiresti, arvestades LTE- ja UMTS-tehnoloogiate üha laialdasemat kasutamist liidus.
            
         
               (6)
            
            
               Olemasolevatele raadiosideteenustele, mida asjaomased rakendused võivad häirida, tuleks tagada piisav kaitse, piirates õhusõiduki pardal osutatavate mobiilsideteenuste ülekandevõimsust. Uuendatud võrgu juhtploki kasutamine sagedusalal 2,6 GHz lükkub edasi kuni pädevad aeronautikavaldkonna sertifitseerimisasutused jõuavad tehniliste piirangute osas kokkuleppele, et lubada alustada võrgu juhtplokkide tootmist, ning kuni kõikide õhusõidukiliikide lennukõlblikkus on sertifitseeritud, tuleks võrgu juhtplokkide parameetrite kohaldamine sagedusalas 2,6 GHz lükata seepärast edasi kuni 1. jaanuarini 2017.
            
         
               (7)
            
            
               Õhusõiduki pardal osutatavate mobiilsideteenuste tehnilised spetsifikatsioonid peaksid ka edaspidi käima kaasas tehnoloogiliste arengutega.
            
         
               (8)
            
            
               Seepärast tuleks otsust 2008/294/EÜ vastavalt muuta.
            
         
               (9)
            
            
               Käesoleva otsusega ette nähtud meetmed on kooskõlas raadiospektrikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2008/294/EÜ lisa asendatakse käesoleva otsuse lisaga.
   Artikkel 2
   Käesoleva otsuse lisa tabelis 3 sagedusala 2 570 – 2 690 MHz kohta esitatud väärtusi kohaldatakse 1. jaanuarist 2017.
   Artikkel 3
   Liikmesriigid võimaldavad esimesel võimalusel, kuid hiljemalt kuus kuud pärast käesoleva otsuse jõustumist, lähtuvalt raadiohäirete tekitamise keelu ja raadiohäirete eest kaitse puudumise põhimõttest käesoleva otsuse lisa tabelis 1 esitatud sagedusalade kasutamist õhusõiduki pardal mobiilsideteenuste osutamiseks tingimusel, et kõnealused teenused vastavad käesoleva otsuse lisas sätestatud tingimustele.
   Artikkel 4
   Liikmesriigid kehtestavad käesoleva otsuse lisa 3. jao kohaselt õhusõiduki pardal käitatavast mobiilsidesüsteemist edastatavale mis tahes ülekandele minimaalse lubatud kõrguse maapinnast.
   Liikmesriigid võivad õhusõiduki pardal mobiilsideteenuste kasutamisele kehtestada minimaalsest suuremaid kõrgusepiiranguid, kui see on põhjendatud riigi topograafiliste ja maapealsete võrkude kasutamise tingimustega. Sellekohane teave koos asjakohaste põhjendustega edastatakse komisjonile nelja kuu jooksul alates käesoleva otsuse vastuvõtmisest ning see avaldatakse Euroopa Liidu Teatajas.
   Artikkel 5
   Käesolev otsus on adresseeritud liikmesriikidele.
   
      Brüssel, 12. november 2013
      
         
            Komisjoni nimel
         
         
            asepresident
         
         Neelie KROES
      
   
   
      (1)  EÜT L 108, 24.4.2002, lk 1.
   
      (2)  Komisjoni otsus 2008/294/EÜ, 7. aprill 2008, õhusõiduki pardal osutatavate mobiilsideteenuste spektrikasutuse ühtlustatud tingimuste kohta ühenduses (ELT L 98, 10.4.2008, lk 19).
   
      (3)  KOM(2010) 245 (lõplik).
   
      LISA
      1.   ÕHUSÕIDUKI PARDAL MOBIILSIDETEENUSTE OSUTAMISEKS LUBATUD SAGEDUSALAD JA SÜSTEEMID
      
         Tabel 1
      
      
                  Liik
               
               
                  Sagedus
               
               
                  Süsteem
               
            
                  GSM 1 800
               
               
                  1 710 – 1 785 MHz (üleslüli) 1 805 – 1 880 MHz (allalüli)
               
               
                  GSM, mis vastab ETSI avaldatud GSM standarditele, eriti standarditele EN 301 502, EN 301 511 ja EN 302 480 või samaväärsetele spetsifikaatidele.
               
            
                  UMTS 2 100
                  (FDD)
               
               
                  1 920 – 1 980 MHz (üleslüli) 2 110 – 2 170 MHz (allalüli)
               
               
                  UMTS, mis vastab ETSI avaldatud UMTS standarditele, eriti standarditele EN 301 908-1, EN 301 908-2, EN 301 908-3 ja EN 301 908-11 või samaväärsetele spetsifikaatidele
               
            
                  LTE 1 800
                  (FDD)
               
               
                  1 710 – 1 785 MHz (üleslüli) 1 805 – 1 880 MHz (allalüli)
               
               
                  LTE, mis vastab ETSI avaldatud LTE standarditele, eriti standarditele EN 301 908-1, EN 301 908-13, EN 301 908-14 ja EN 301 908-15 või samaväärsetele spetsifikaatidele
               
            2.   MOBIILSIDETERMINALIDE JA MAAPEALSETE VÕRKUDE VAHELISE ÜHENDUSE TÕKESTAMINE
      Ajal, mil mobiilsideteenuste osutamine on õhusõiduki pardal lubatud, tuleb tõkestada tabelis 2 loetletud sagedusalades vastuvõtvate mobiilsideterminalide katsed luua ühendust maapealsete mobiilsidevõrkudega.
      
         Tabel 2
      
      
                  Sagedusala (MHz)
               
               
                  Maapealsed süsteemid
               
            
                  460–470
               
               
                  CDMA2000, FLASH OFDM
               
            
                  791–821
               
               
                  LTE
               
            
                  921–960
               
               
                  GSM, UMTS, LTE, WiMAX
               
            
                  1 805 – 1 880
               
               
                  GSM, UMTS, LTE, WiMAX
               
            
                  2 110 – 2 170
               
               
                  UMTS, LTE
               
            
                  2 570 – 2 620
               
               
                  UMTS, LTE, WiMAX
               
            
                  2 620 – 2 690
               
               
                  UMTS, LTE
               
            3.   TEHNILISED PARAMEETRID
      a)   Võrgu juhtploki või õhusõiduki vastuvõtu-saate tugijaama toodetud ekvivalentne isotroopne kiirgusvõimsus (e.i.r.p.) väljaspool õhusõidukit
      
      
         Tabel 3
      
      Võrgu juhtploki või õhusõiduki vastuvõtu-saate tugijaama või õhusõiduki NodeB-tugijaama toodetud kogu e.i.r.p. väljaspool õhusõidukit ei tohi ületada:
      
                  Kõrgus maapinnast
                  (m)
               
               
                  Maksimaalne võrgu juhtploki või õhusõiduki vastuvõtu-saate tugijaama või õhusõiduki NodeB-tugijaama toodetud e.i.r.p. tihedus väljaspool õhusõidukit
               
            
                  460–470 MHz
               
               
                  791–821 MHz
               
               
                  921–960 MHz
               
               
                  1 805 – 1 880 MHz
               
               
                  2 110 – 2 170 MHz
               
               
                  2 570 – 2 690 MHz
               
            
                  dBm/1,25 MHz
               
               
                  dBm/10 MHz
               
               
                  dBm/200 kHz
               
               
                  dBm/200 kHz
               
               
                  dBm/3,84 MHz
               
               
                  dBm/4,75 MHz
               
            
                  3 000
               
               
                  –17,0
               
               
                  –0,87
               
               
                  –19,0
               
               
                  –13,0
               
               
                  1,0
               
               
                  1,9
               
            
                  4 000
               
               
                  –14,5
               
               
                  1,63
               
               
                  –16,5
               
               
                  –10,5
               
               
                  3,5
               
               
                  4,4
               
            
                  5 000
               
               
                  –12,6
               
               
                  3,57
               
               
                  –14,5
               
               
                  –8,5
               
               
                  5,4
               
               
                  6,3
               
            
                  6 000
               
               
                  –11,0
               
               
                  5,15
               
               
                  –12,9
               
               
                  –6,9
               
               
                  7,0
               
               
                  7,9
               
            
                  7 000
               
               
                  –9,6
               
               
                  6,49
               
               
                  –11,6
               
               
                  –5,6
               
               
                  8,3
               
               
                  9,3
               
            
                  8 000
               
               
                  –8,5
               
               
                  7,65
               
               
                  –10,5
               
               
                  –4,4
               
               
                  9,5
               
               
                  10,4
               
            b)   Pardal asuva terminali toodetud ekvivalentne isotroopne kiirgusvõimsus (e.i.r.p.) väljaspool õhusõidukit
      
      
         Tabel 4
      
      Mobiilsideterminali toodetud e.i.r.p. väljaspool õhusõidukit ei tohi ületada:
      
                  Kõrgus maapinnast
                  (m)
               
               
                  Sagedusalas dBm/200 kHz GSM-mobiilside terminali toodetud maksimaalne e.i.r.p. väljaspool õhusõidukit
               
               
                  Sagedusalas dBm/5 MHz LTE-mobiilside terminali toodetud maksimaalne e.i.r.p. väljaspool õhusõidukit
               
               
                  Sagedusalas dBm/3,84 MHz UMTS-mobiilside terminali toodetud maksimaalne e.i.r.p. väljaspool õhusõidukit
               
            
                  GSM 1 800 MHz
               
               
                  LTE 1 800 MHz
               
               
                  UMTS 2 100 MHz
               
            
                  3 000
               
               
                  –3,3
               
               
                  1,7
               
               
                  3,1
               
            
                  4 000
               
               
                  –1,1
               
               
                  3,9
               
               
                  5,6
               
            
                  5 000
               
               
                  0,5
               
               
                  5
               
               
                  7
               
            
                  6 000
               
               
                  1,8
               
               
                  5
               
               
                  7
               
            
                  7 000
               
               
                  2,9
               
               
                  5
               
               
                  7
               
            
                  8 000
               
               
                  3,8
               
               
                  5
               
               
                  7
               
            c)   Kasutusnõuded
      
      
                  I.
               
               
                  Minimaalne kõrgus, millel õhusõiduki pardal käitatav mobiilsidesüsteem võib edastada signaali, peab olema vähemalt 3 000 meetrit maapinnast.
               
            
                  II.
               
               
                  Käitatav õhusõiduki vastuvõtu-saate tugijaam peab kõigis sidepidamise etappides, sealhulgas algsel ühenduse loomisel, piirama kõigi sagedusalas 1 800 MHz edastavate GSM-mobiilside terminalide väljundivõimsust nominaalvääruseni 0 dBm/200 kHz.
               
            
                  III.
               
               
                  Käitatav õhusõiduki NodeB-tugijaam peab kõigis sidepidamise etappides piirama kõigi sagedusalas 1 800 MHz edastavate LTE-mobiilside terminalide väljundivõimsust nominaalvääruseni 5 dBm/5 MHz.
               
            
                  IV.
               
               
                  Käitatav õhusõiduki NodeB-tugijaam peab kõigis sidepidamise etappides piirama kõigi sagedusalas 2 100 MHz edastavate UMTS-mobiilside terminalide väljundivõimsust nominaalvääruseni – 6 dBm/3,84 MHz ning kasutajaid ei tohiks olla rohkem kui 20.